বাংলাদেশ আওয়ামী লীগের কেন্দ্রীয় সাংগঠনিক সম্পাদক এডভোকেট মিসবাহ উদ্দিন সিরাজ বলেছেন, বিএনপি চেয়ারপাসর্ন বেগম খালেদা জিয়া এতিমের টাকা আত্মসাৎ করেছেন। চুরি করেছেন। আজ জনগণ থেকে বিচ্ছিন্ন হয়েছেন। তাই এখন খালেদার জন্য কেউ চোখের পানি ফেলে না। বৃহস্পতিবার সকালে নগরীর মীরের ময়দানের একটি অভিজাত হোটেলে ডেমোক্রেসি ইন্টারন্যাশনালের আয়োজনে সিলেট মহানগর আওয়ামী লীগের প্রতিনিধি সম্মেলনের উদ্বোধন অনুষ্ঠানে প্রধান অতিথির বক্তব্যে তিনি একথা বলেন।